OpenLLM-France/wikimedia huggingface dataset:
# Mitogen

Un mitogen és una substància química que en una cèl·lula fomenta la divisió cel·lular, provocant la mitosi. Un mitogen sol ser una proteïna. La mitogènesi és la inducció (desencadenant) de la mitosi, normalment a través d'un mitogen, la proteïna-cinasa activada per mitogen (MAPK) està implicada en les vies de transducció de senyals que desencadenen la mitosi.

## Càncer

Els mitògens són importants en la investigació del càncer a causa dels seus efectes en el cicle cel·lular. El càncer es defineix, en part, per la manca o fracàs de control del cicle cel·lular. Els mitògens poden contribuir-hi fent que el cicle de la cèl·lula avanci quan ha de ser previngut per algun mecanisme. En cèl·lules normals, condicions com aquesta serien corregides per mecanismes dissenyats per prevenir el creixement incontrolat de les cèl·lules i provocarien una apoptosi si la cèl·lula no pogués reparar el dany. En les cèl·lules canceroses la capacitat de la cèl·lula per controlar el seu propi creixement s'impedeix i els mecanismes externs dissenyats per eliminar cèl·lules anormals no funcionen. Un sistema especialment important en la proliferació de càncers és la proteïna-cinasa activada per mitogen, o el sistema MAPK. Aquestes proteïnes tenen funcions que no estan relacionades amb la mitogènesi, però poden ser desencadenades per mitògens i controlar el cicle cel·lular. Les proteïnes MAPK són capaces de controlar el cicle cel·lular, ja sigui per prevenir o fomentar el creixement de les cèl·lules. La via MAPK pot ser desencadenada per molts lligands, incloent hormones i factors de creixement. Alguns tipus de càncer de mama tenen una activitat MAPK molt alta, que no es troba ni tan sols en tumors de mama benignes. La sobreexpressió de la cinasa MAP en aquestes cèl·lules ajuda en la seva proliferació. Es coneixen com a càncers de mama dependents d'hormones, ja que l'activació de MAPK en aquests càncers està relacionada amb l'exposició a l'estradiol.

## Referències

* 1 2 Santen et al. "The role of mitogen-activated protein (MAP) kinase in breast cancer". February 2002, The Journal of Steroid Biochemistry and Molecular Biology, Vol. 80, pp. 239-256
* ↑ Sivaraman et al. "Hyperexpression of mitogen-activated protein kinase in human breast cancer." 1 April 1997, The Journal of Clinical Investigation, Vol. 99, pp. 1478-1483.
# Michael Richard Dawson

Michael Richard Dawson (nascut el 18 de novembre de 1983 a Northallerton, North Yorkshire) és un exfutbolista professional anglès.
Va dividir la seva carrera en tres clubs de la lliga anglesa: Nottingham Forest Football Club (2001-05), Tottenham Hotspur Football Club (2005-14) i Hull City Association Football Club (2014-18), amb un retorn al Forest entre 2018 i 2021. Va ser internacional en 4 ocasions amb la Selecció de futbol d'Anglaterra, incloent la convocatòria per a la Copa del Món de Futbol de 2010.

## Referències

* ↑ «Home team is feeling happy». [Darlington], 22-11-2002.
* ↑ «Reid and Dawson move to Tottenham». , 01-02-2005.
* ↑ «Michael Dawson: Hull sign Tottenham defender». , 26-08-2014.
* ↑ «Michael Dawson: Nottingham Forest re-sign Hull City centre-back». , 30-05-2018.
* ↑ «England in South Africa 2010». England Football Online. [Consulta: 14 abril 2017].
* ↑ «Tottenham's Michael Dawson waits on knee injury scan». , 03-09-2010.
# Michael Reusch

Michael Reusch (Rothrist, 3 de febrer de 1914 - 6 d'abril de 1989) fou un gimnasta artístic suís, guanyador de cinc medalles olímpiques.

## Biografia

Va néixer el 3 de febrer de 1914 en una ciutat desconeguda de Suïssa. Va morir el 6 d'abril de 1989.

## Carrera esportiva

Va participar, als 22 anys, als Jocs Olímpics d'Estiu de 1936 realitzats a Berlín (Alemanya nazi), on va aconseguir guanyar la medalla de plata en les proves del concurs complet (per equips) i de barres paral·leles. Així mateix finalitzà cinquè en la prova del concurs complet (individual), sisè en la prova d'anelles i setè en les proves de salt sobre cavall i cavall amb arcs, com a resultats més destacats.
Després de la Segona Guerra Mundial participà en els Jocs Olímpics d'Estiu de 1948 celebrats a Londres (Regne Unit), on va aconseguir guanyar la medalla d'or en la prova de barres paral·leles i la medalla de plata en la prova del concurs complet (per equips) i d'anelles. Així mateix finalitzà setè en la prova de cavall amb arcs com a resultat més destacat.
Al llarg de la seva carrera guanyà cinc medalles en el Campionat del Món de gimnàstica artística, tres d'elles d'or, en cavall amb arcs, barres paral·leles i barra fixa.

## Referències

* 1 2 3 «Olympedia – Michael Reusch». [Consulta: 14 febrer 2024].
* ↑ «REUSCH Michael - FIG Athlete Profile». [Consulta: 14 febrer 2024].
# Mirza Muhammad Husayn Gharawi Naini

Mirza Muhammad Husayn Gharawi Naini o també Mohammad Hussein Naini Qaravi (1860-1936), en farsi محمد حسین نائینی غروی, fou un aiatol·là iranià, important partidari de la revolució constitucionalista de 1906 a Pèrsia. Va néixer a Nayin o Nain.
Després d'estudiar a la seva vila natal (on el pare i l'avi havien dirigit la gran mesquita), va anar a Isfahan el 1877; després va estar breument a Najaf i va anar a Samarra al costat del gran cap dels xiïtes Mirza Muhammad Hasan Shirazi amb el que va conviure 11 anys dedicats a l'estudi teològic, i a la mort de Shirazi (1895) va anar a Karbala i el 1898 a Najaf on va esdevenir company de Khurasani, altre gran líder xïita de la mà del qual va començar a participar en política. Va escriure llavors el seu famós Tanbih-al-ummah va tanzih-al-millah (advertència a la comunitat i preparació del poble), en què declarava la constitució, idea occidental, en harmonia amb el xiïsme, en oberta oposició a les idees de l'aiatol·là Fadl Allah Nuri de Teheran (1842-1909) que considerava que el constitucionalisme destruiria les pràctiques islàmiques.
El 1908 el xa Muhammad Ali Shah va bombardejar el parlament i va castigar els constitucionalistes derogant la llei fonamental. Nuri va donar suport al xa («rei de l'islam»). Naini va proposar afegir a l'art. 2 de la llei un annex pel qual cinc mestres de teologia islàmica haurien d'aprovar totes les propostes de llei per vetllar que fossin compatibles amb l'islam. Després no apareix en política i va tornar a Najaf.
El 1920 va participar en l'aixecament xiïta a l'Iraq contra els britànics i fou exiliat a Qom. Posteriorment va poder tornar a l'Iraq a condició de no tenir activitats polítiques, cosa que va complir i va tenir bones relacions tant amb el rei Faisal I de l'Iraq com amb el xa Reza Pahlavi de l'Iran.

## Referències

* Hairi, Abdul Hadi. «Nāʾīnī». Enciclopèdia de l'Islam, segona edició. Editat per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. Referència. 11 de maig de 2016 <http://referenceworks.brillonline.com/entries/encyclopaedia-of-islam-2/naini-SIM_5765>
# Mirza Muhammad Mahdi Khan Astarabadi

Mirza Muhammad Mahdi Khan Astarabadi, conegut com a Mahdi Khan Astarabadi (?-1749/1768), fou un historiador persa del segle xviii, autor de les obres anomenades “Tarikh-i Nadiri” (Djahangusha-yi Nadiri) sobre la vida de Nàdir-Xah Afxar i “Durra-yi Nadira” sobre l'il-kànida Wassaf. Se'l suposa natiu d'Astarabad i hauria viscut a Isfahan.
Va servir a Nadir com a secretari des que aquest va entrar a Isfahan el 1729 fins a la mort el 1747; al cap d'un temps fou nomenat historiador oficial. El 1747 havia iniciat un viatge a la cort otomana per ratificar un tractat de pau i quan era a Bagdad va saber la mort de Nadir i va retornar, vivint en endavant en retirament potser a Mashad o a Tabriz. Va morir en una època indeterminada entre 1749 i 1768.

## Bibliografia

* “Mahdi Khan Astarabadi”, Histoire de Nader-Chah, París 1770, traducció de Sir William Jones completa en francès i abreujada en anglès com History of the life of Nadir Shah, Londres 1773 (inclouen alguns errors).
* L. Lockhart, Nadir Shah, Londres 1938
* Esterabadi, Mirza Mehdi Khan «The History of Nader Shah Afshar». Donyaye Ketab, Data incorrecta. Arxivat 2007-09-18 a Wayback Machine.
* Soltani, Ali «Historical Georgraphy & Comprehensive History of Kermanshahan». soha, 1994.
* Nabi, Hadi «Dictionary of Indo-Persian Literature». Abhinav, 1995.
* Narayan Jagadish, Sarkar «Romance of Historiography from Shah Alam I to Shah Alam II (non-European)». Ratna Prakashan, 1982.
* Soltani, Mohammad Ali «political parties & secret societies in Kermanshah». Tehran, 1999.
# Montcorbison

El Montcorbison és una muntanya de 2.172 metres que es troba al municipi de Vielha e Mijaran, a la comarca de la Vall d'Aran.
Aquest cim està inclòs al llistat dels 100 cims de la FEEC.

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Montcortès

«Montcortès» té aquests significats:
* Montcortès o Montcortès de Pallars, poble al terme municipal de Baix Pallars, a la comarca del Pallars Sobirà
* Montcortès de Pallars (antic municipi)
* Montcortès de Segarra
* Casa Montcortès, obra dels Plans de Sió (Segarra)
* Castell de Montcortès, castell a Montcortès de Segarra, al municipi dels Plans de Sió, a la Segarra cultural
* Estany de Montcortès, cos d'aigua al terme municipal del Baix Pallars, a la comarca del Pallars Sobirà
# Minilabrus

Minilabrus és un gènere de peixos de la família dels làbrids i de l'ordre dels perciformes.

## Taxonomia

* Minilabrus striatus (Randall i Dor, 1980)

## Referències

* ↑ BioLib (anglès)
* ↑ ITIS (anglès)
* ↑ Catalogue of Life (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall J. E. & Dor M. 1980. Description of a new genus and species of labrid fish from the Red Sea. Isr. J. Zool. v. 29. 153-162.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Minilabrus striatus

Minilabrus striatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 6 cm de longitud total.

## Distribució geogràfica

Es troba al Mar Roig.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Molecular Phylogenetics and Evolution

Molecular Phylogenetics and Evolution és una revista científica amb avaluació d'experts publicada des del 1992 per Elsevier. Se centra en els camps de la biologia evolutiva i la filogenètica. El 2011 fou classificat en 23è lloc en una llista de revistes científiques de la categoria d'«Ecologia, Evolució, Comportament i Sistemàtica». El 2019 tenia un factor d'impacte de 3,581.

## Referències

* 1 2 «Molecular Phylogenetics And Evolution» (en anglès). [Consulta: 23 abril 2021].
# Mont Tullu Dimtu

Tullu Dimtu (Afan Oromo: Tulluu Diimtuu) amb 4.389 m, és un dels pics més alts d'Etiòpia després del Ras Dashen, tanmateix la seva prominència és relativament baixa per la seva localització dins l'Altiplà Sanetti.
Tullu Dimtu és part de la serralada Bale a la Regió Oròmia del sud-est d'Etiòpia, es troba al Parc Nacional de les Muntanyes Bale.

## Enllaços externs

* Ethiopia 2006 - Part 5 - Over Bale mountains and down to Harena forest
# The MDNA Tour

Madonna World Tour és el novè tour mundial de la cantant estatunidenca Madonna. La gira es troba al voltant del dotzè àlbum de la cantant, MDNA.
El 7 de febrer de 2012, Live Nation va donar les dates del tour, des del 29 de maig a Israel, al 7 de novembre a Atlanta. Aquestes dates oficials eren només unes quantes. També es va confirmar, el 20 de juny, una actuació al Palau Sant Jordi a Barcelona.

## Referències

* ↑ «Madonna aterriza en Tel Aviv, punto de arranque de su gira mundial - El Día - Hemeroteca 25-05-2012» (en anglès). [Consulta: 14 octubre 2023].
* ↑ «2012 World Tour - Official Press Release» (en anglès). Madonna.com. [Consulta: 14 octubre 2023].
* ↑ «New Tour Dates Confirmed In Mexico, Colombia, Brazil And Chile» (en anglès). Madonna.com. [Consulta: 14 octubre 2023].
* ↑ «La reina del Pop se aferra al trono y deslumbra en Barcelona con 'MDNA Tour'» (en castellà). RTVE, 21-06-2012. [Consulta: 14 octubre 2023].
# Ernest Eugène Altès

Ernest Eugène Altès (París, 28 de març de 1830 - Saint-Dyé-sur-Loire, 2 de juliol de 1899) fou un violinista i director d'orquestra francès.
Era el germà menor del violinista Joseph-Henri Altès. Fills d'un soldat i criat al regiment, els nens els va ensenyar el seu pare a tocar el violí i el fill des dels seus primers anys. A l'edat de 12 anys, Altès va escriure un aire amb variacions per a violí i piano, que es va mostrar a Habeneck i va obtenir la seva entrada al Conservatori de París. El 1843 va ingressar a la classe de violí de Habeneck; dos anys més tard va obtenir un segon accèssit per a violí, el 1847 el segon premi, i l'any següent amb el primer premi. El 1849 obtingué un segon premi d'harmonia sota F. Bazin, després de la qual cosa va passar algun temps estudiant composició avançada amb M. Carafa. A partir de 1845 va tocar a la banda d'òpera de París, i el 1846 va ingressar a l'Orquestra de la Societat dels Concerts del Conservatori.
El 1871 Altès va ser nomenat sots-director de l'Òpera en lloc d'É. Deldevez, que acabava d'abandonar el càrrec després de dotze anys de treball. François George-Hainl era en aquest moment conductor de l'Òpera, però a la seva mort el 1873, Deldevez, que durant l'any anterior va substituir George-Hainl com a director d'orquestra al Conservatori, va ser recordat. En 1877 Deldevez va ser succeït a l'òpera per Charles Lamoureux, que no podia estar d'acord amb el nou director, A. Vaucorbeil, es va retirar a finals de 1879. Altès, que encara era director adjunt, ara era nomenat director d'orquestra i gairebé va renunciar immediatament la seva publicació a la Société des Concerts, en la que havia col·laborat des de 1877. El 1881 va ser condecorat amb la Légion d'Honneur. L'1 de juliol de 1887, el senyor Altès, que, en contra del seu desig, va ser col·locat a la llista de retirats, va ser més o menys destituït pels directors de l'Òpera i substituït per A. Vianesi.
Les seves composicions principals són una sonata per a piano i violí, un trio per a piano i cordes, un quartet de corda, una simfonia i un divertiment en aires de ballet de Daniel Auber, escrit per al centenari d'Auber el 1882, a més de fantasies operístiques, melodies característiques, etc.

## Referències

* ↑ Bachmann, Alberto. «Altès, Ernest Eugène». A: An Encyclopedia of the Violin. Courier Corporation, 2013, p. 338. ISBN 978-0-486-31824-0 [Consulta: 27 octubre 2018].
# Ministeri d'Agricultura de Lituània

El Ministeri d'Agricultura de Lituània (en lituà: Lietuvos Respublikos Zemes ukio ministerija) amb seu a Vílnius i fundat el 1990. És un departament del Govern i les seves operacions estan autoritzades per la Constitució de la República de Lituània, els decrets són emesos pel President i el Primer Ministre, i les lleis aprovades pel Seimas (Parlament). La seva missió és assegurar la realització de les polítiques estatals i la coordinació en la política agrària, els aliments, la pesca, zones rurals i l'agricultura.

## Ministres d'agricultura

| | Nom | Període |
| 1 | Vytautas Knašys | 17-03-1990 – 13-01-1991 |
| 2 | Rimvydas Raimondas Survila | 13-01-1991 – 12-02-1992 |
| 3 | Rimantas Karazija | 12-02-1992 – 26-09-1994 |
| 4 | Vytautas Einoris | 26-09-1994 – 04-12-1996 |
| 5 | Vytautas Knašys | 12-04-1996 – 25-03-1998 |
| 6 | Edvardas Makelis | 25-03-1998 – 27-10-2000 |
| 7 | Kęstutis Kristinaitis | 27-10-2000 – 10-03-2001 |
| 8 | Jeronimas Kraujelis | 03-10-2001 – 03-10-2004 |
| 9 | Kazimiera Danutė Prunskienė | 10-03-2004 – 29-11-2008 |
| 10 | Kazimieras Starkevičius | 28-11-2008 – 12-12-2012 |
| 11 | Vigilijus Jukna | 13-12-2012 – 17-07-2014 |
| 12 | Virginija Baltraitienė | 17-07-2014 – |

## Vegeu també

* Govern de Lituània

## Referències

* ↑ «Ministry of Agriculture of the Republic of Lithuania». [Consulta: 26 setembre 2013].
# Navacepeda de Tormes

Navacepeda de Tormes és la capital del municipi de San Juan de Gredos (Àvila, Espanya). Es troba a la serra de Gredos.
Des del 1975 forma part de l'Ajuntament de San Juan de Gredos al costat de la Herguijuela i San Bartolomé de Tormes. .
# Bomraj

Bomraj (Bomraz palem) fou un antic estat tributari del tipus zamindari o pailayam al districte de Nellore, a la presidència de Madras. Va formar amb Venkatagiri, Kalahasti i Sayyidpur l'anomenat "districte" dels Pailayams occidentals.
La seva administració i usatge dels impostos contrastava notablement amb els dels veïns territoris sota administració britànica directa.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Braquicèfal

Braquicèfal (del grec brachys, curt, i kephalé, cap) vol dir que hom té el crani curt des del front a la part posterior, mirant des de dalt. En canvi aquest crani presenta, mirant des de la mateixa òptica, una amplada més gran.
Terme derivat: Braquicefàlia, una malaltia.

## Referències

* Enciclopèdia Espasa, Barcelona 1908-1928, 72 volums
# Boevange-sur-Attert

Boevange-sur-Attert (luxemburguès Béiwen-Atert, alemany Böwingen) és una comuna i vila a l'est de Luxemburg, que forma part del cantó de Mersch. Comprèn les viles de Boevange-sur-Attert, Bill, Brouch, Buschdorf i Grevenknapp. Limita amb Bissen, Mersch, Tuntange, Saeul, Useldange i Vichten.

## Població

| Nacionalitat | Població | % |
| luxemburguesos | 1.443 | 81,99% |
| Forasters | 317 | 18,01% |
| - portuguesos | 90 | 5,11% |
| - francesos | 26 | 1,48% |
| - italians | 18 | 1,02% |
| - belgues | 77 | 4,38% |
| - alemanys | 35 | 1,99% |
| - iugoslaus | 17 | 0,97% |
| - altres | 54 | 3,07% |

## Evolució demogràfica

| Any | Població |
| 15/02/2001 | 1.760 |
| 01/01/2002 | 1.767 |
| 01/01/2003 | 1.735 |
| 01/01/2004 | 1.761 |
| 01/01/2005 | 1.824 |

## Personatges il·lustres

* Joseph Hackin, arquitecte i resistent francès.
# Boga (desambiguació)

«Boga» té aquests significats:
* Boga, plantes del gènere Typha
* Boga, peixos del gènere Boops
** Boga comuna (Boops boops)
** Boga estriada (Boops lineatus)
* Boga, antic principat d'Indonèsia
Viccionari
# Bruna de Letònia

La bruna de Letònia és una raça bovina que començà a formar-se quan s'importaren vaques Angeln a Letònia per millorar la varietat bovina local, poc productiva.
El 1947 se li donà un nou nom, roja-bruna de Letònia, i el 1980 ja n'hi havia més d'un milió.
Té un color que va des del vermell clar fins al vermell fosc i els toros poden pesar fins a 1.000 kg.

## Referències

* ↑ «Embryo Plus - LATVIAN BROWN». Arxivat de l'original el 2010-02-06. [Consulta: 1r gener 2015].

## Bibliografia

* Perfil al web de la Universitat Estatal d'Oklahoma (anglès)
* Fitxa Arxivat 2010-07-27 a Wayback Machine. al web de l'Associació Europea de Races Lleteres Roges] (anglès)
* Perfil Arxivat 2013-02-21 at Archive.is al web de l'Associació de Ramaders de Letònia
# Brundidge

Brundidge és una població dels Estats Units a l'estat d'Alabama. Segons el cens del 2000 tenia 2.341 habitants.

## Demografia

Segons el cens del 2000, Brundidge tenia 2.341 habitants, 1.014 habitatges, i 652 famílies. La densitat de població era de 93,2 habitants/km².
Dels 1.014 habitatges en un 23,1% hi vivien nens de menys de 18 anys, en un 36,7% hi vivien parelles casades, en un 24,1% dones solteres, i en un 35,7% no eren unitats familiars. En el 33,3% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,93.
Per edats la població es repartia de la següent manera: un 22,7% tenia menys de 18 anys, un 8,1% entre 18 i 24, un 23,3% entre 25 i 44, un 26,4% de 45 a 60 i un 19,5% 65 anys o més.
L'edat mediana era de 42 anys. Per cada 100 dones hi havia 82,3 homes. Per cada 100 dones de 18 o més anys hi havia 75 homes.
La renda mediana per habitatge era de 16.774 $ i la renda mediana per família de 19.531 $. Els homes tenien una renda mediana de 25.720 $ mentre que les dones 16.358 $. La renda per capita de la població era de 12.357 $. Aproximadament el 31,6% de les famílies i el 35,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Brunettia tenuistyla

Brunettia tenuistyla és una espècie d'insecte dípter pertanyent a la família dels psicòdids que es troba a Nova Guinea.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 13 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Brunettia tormentosa

Brunettia tormentosa és una espècie d'insecte dípter pertanyent a la família dels psicòdids que es troba a Àsia: la península de Malaca.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 13 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Bronaugh

Bronaugh és una població dels Estats Units a l'estat de Missouri. Segons el cens del 2000 tenia 245 habitants.

## Demografia

Segons el cens del 2000, Bronaugh tenia 245 habitants, 93 habitatges, i 65 famílies. La densitat de població era de 337,8 habitants per km².
Dels 93 habitatges en un 40,9% hi vivien nens de menys de 18 anys, en un 59,1% hi vivien parelles casades, en un 9,7% dones solteres, i en un 30,1% no eren unitats familiars. En el 29% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,28.
Per edats la població es repartia de la següent manera: un 31% tenia menys de 18 anys, un 6,9% entre 18 i 24, un 31% entre 25 i 44, un 17,6% de 45 a 60 i un 13,5% 65 anys o més.
L'edat mediana era de 31 anys. Per cada 100 dones de 18 o més anys hi havia 79,8 homes.
La renda mediana per habitatge era de 26.786 $ i la renda mediana per família de 40.625 $. Els homes tenien una renda mediana de 23.542 $ mentre que les dones 18.750 $. La renda per capita de la població era de 13.073 $. Entorn del 2,7% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bronaugh». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Bronaugh». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].